b'\n_START_ARTICLE_\nAris Veloukhiotis\n_START_SECTION_\nUnder den 2. verdenskrig\n_START_PARAGRAPH_\nUnder den andre verdenskrig tjenestegjorde han som en artilleri-korporal i den greske h\xc3\xa6ren p\xc3\xa5 den albanske front (1940\xe2\x80\x931941) mot den italienske h\xc3\xa6ren, inntil den tyske invasjonen av Hellas som kom i april 1941 og Hellas sin etterf\xc3\xb8lgende overgivelse og den p\xc3\xa5f\xc3\xb8lgende okkupasjonen til aksemaktene. Under denne okkupasjonen d\xc3\xb8de det tusenvis av grekere kamp mot tyske soldater eller etter \xc3\xa5 ha blitt sendt til tyske konsentrasjonsleirer._NEWLINE_Like etter at Nazi-Tyskland angrep Sovjetunionen under Operasjon Barbarossa gikk det greske kommunistpartiet i spissen for etableringen av Den nasjonale frigj\xc3\xb8ringsfront (EAM) som da hovedsakelig bestod av en geriljabevegelse og diverse partisangrupper som kjempet mot den tyske okkupasjonsmakten. _NEWLINE_I oktober 1944 evakuerte nazistene Hellas og r\xc3\xb8mte landet og en ny regjering ble dannet under Georgios Papandreou, som var den dav\xc3\xa6rende lederen for den greske nasjonale samlingsregjeringen som ble opprettet etter traktatene som ble undertegnet i Libanon og Cazerta.\n_START_SECTION_\nEtter krigen\n_START_PARAGRAPH_\nSt\xc3\xb8ttespillere vurdere Aris Veloukhiotis som et symbol p\xc3\xa5 den greske motstandskampen mot Nazi-Tyskland og en helt av den kommunistiske sak. Kritikere hans mente at han var en gjerningsmann som hadde gjort flere grusomheter mot den greske befolkningen p\xc3\xa5 landsbygda, og de oppfattet ham som en motstander av kommunismen. _NEWLINE_Veloukhiotis anses i stor grad for \xc3\xa5 v\xc3\xa6re ansvarlig for en massakre p\xc3\xa5 noen tusen av den mest h\xc3\xb8yreorienterte geriljaen, deres kollaborat\xc3\xb8rer, samt deres familier (noe som inkluderer hundrevis av kvinner og barn) i Meligala, en landsby s\xc3\xb8rvest p\xc3\xa5 Peloponnes. _NEWLINE_Denne massakren fant sted i oktober 1944, rett etter at den tyske tilbaketrekningen fra denne delen av Hellas fant sted. Hans engasjement i diverse angrep mot ikke-kommunistiske greske motstandsstyrker og bataljoner var ogs\xc3\xa5 en gjenstand for omfattende kritikk i Hellas. C.M. Woodhouse bemerket at Veloukhiotis \xc2\xabkjempet mot grekere oftere enn han kjempet mot tyskere\xc2\xbb.'